Benede-Egipte (Arabies: مصر السفلى, Maṣr el-sofla) is die noordelikste streek van Egipte: die vrugbare Nyldelta tussen Bo-Egipte en die Middellandse See. Dit sluit die hedendaagse Egiptiese hoofstad, Kaïro, in. Benede-Egipte was in die tyd van Antieke Egipte bekend as Ta-Mehoe, "Land van die Papirus". Dit was verdeel in 20 nomosse (distrikte); die eerste nomos was el-Lisjt. Die streek se simbole was die rooi desjret-kroon, die papirus en die by. Die hoofstad van Benede-Egipte was Memphis. Bo-Egipte Memphis Antieke Egipte Wikimedia Commons het meer media in die kategorie Benede-Egipte. Hierdie artikel is vertaal uit die Engelse Wikipedia